wickkiey/tamil-wikipedia-markdown huggingface dataset:
# பல்லூடக பல்கலைக்கழகம்


**பல்லூடக பல்கலைக்கழகம்** (மலாய்: *Universiti Multimedia*; ஆங்கிலம்: *Multimedia University*; (**MMU**) என்பது மலேசியா, சைபர்ஜெயா மற்றும் மலாக்காவில் உள்ள ஒரு தனியார் ஆய்வுப் பல்கலைக்கழகம் ஆகும். 1997-ஆம் ஆண்டு நிறுவப்பட்ட இந்தப் பல்கலைக்கழகம், மலேசியாவின் முதல் தனியார் பல்கலைக்கழகம்; மேலும் அரசு சார்ந்த பல்கலைக்கழகங்களின் கூட்டணி (GLU) உறுப்பு அமைப்பாகவும் செயல்படுகிறது.  

1996-ஆம் ஆண்டில், மலேசிய அரசாங்கம் நாட்டின் உயர்கல்வித் துறையை தாராள மயமாக்குவதற்கும், மனித மூலதன மேம்பாட்டை உயர்த்தும் செயல்பாட்டில் தனியார்க் கல்வித் துறையை ஈடுபடுத்துவதற்கும் முயற்சிகளைத் தொடங்கியது. இதன் விளைவாக, ஒரு பல்கலைக்கழகத்தை நிறுவுவதற்கான முன்னோடித் திட்டத்தை முன்னெடுத்துச் செல்வதற்கு ஒரு தனியார் நிறுவனத்தின் உதவியை மலேசிய கல்வி அமைச்சு நாடியது.  

அக்டோபர் 1996-இல், மலேசியாவின் முதல் தனியார் பல்கலைக்கழகத்தை நிறுவுவதற்கான சிறப்புத் தகுதியை டெலிகோம் மலேசியா பெற்றது. அந்த வகையில் மலாக்காவில் டெலிகாம் பலகலைக்கழகம் *(Universiti Telekom)* நிறுவப்பட்டது.  

## பொது
பல்லூடக பல்கலைக்கழகத்திற்கு இரண்டு முதன்மை வளாகங்கள் உள்ளன சைபர்ஜெயாவில் ஒரு பிரதான வளாகம்; மற்றும் மலாக்காவில் மற்றொரு வளாகமும் செயல்பாட்டில் உள்ளன. சைபர்ஜெயா வளாகத்தில், ஏழு துறைகள் உள்ளன; ஒவ்வொன்றும் குறிப்பிட்ட கல்வித் துறைகளுக்காக ஒதுக்கப்பட்டுள்ளன.  

இதற்கிடையில், மலாக்கா வளாகத்தில் நான்கு துறைகளும் ஒரு கல்வி நிறுவனமும் உள்ளன. இரண்டு வளாகங்களின் உயர்க் கல்வித் திட்டங்களை **பட்ட மேற்படிப்பு கல்விக் கழகம்** *(The Institute for Postgraduate Studies)* (**IPS**) எனும் கல்வி அமைப்பு கண்காணிக்கிறது.  

## சிறப்புத் தகுதிகள்
பல்லூடக பல்கலைக்கழகம், 2014 மற்றும் 2017-ஆம் ஆண்டுகளுக்கு இடையில் கணினி அறிவியல் மற்றும் மின் பொறியியல் துறையில் உலக பல்கலைக்கழக தரவரிசை பட்டியலில் உலகளவில் சிறந்த 151-200 பல்கலைக்கழகங்களில் ஒன்றாகத் தொடர்ந்து தரவரிசைப்படுத்தப்பட்டது. இந்தப் பலகலைக்கழகத்தின் மொத்த மாணவர்களில் 92% பேர் இளங்கலை பட்டதாரிகள் ஆவார்கள்.  

2020-ஆம் ஆண்டில், டைம்ஸ் உயர் கல்வி அமைப்பு *(Times Higher Education (THE) World University Rankings)* உலகப் பல்கலைக்கழக தரவரிசையில் முதல் பத்து மலேசிய பல்கலைக்கழகங்களில் ஒன்றாக பல்லூடக பல்கலைக்கழகம் (**MMU**) தரவரிசைப்படுத்தப்பட்டது.  

## காட்சியகம்
# பெருங்குரங்கினத் திட்டம்



**பெருங்குரங்கினத் திட்டம்** (*The Great Ape Project* அல்லது *GAP*) என்பது பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்கள் ஆகிய மனிதரல்லாப் பெருங்குரங்குகளுக்கு அடிப்படை சட்ட உரிமைகளை வழங்குதலை முன்னெடுக்கும் ஒரு சர்வதேச அமைப்பாகும். 1993-ம் ஆண்டு நிறுவப்பட்டு முதனியியலாளர்கள், மானுடவியலாளர்கள், நெறிமுறை வல்லுநர்கள் மற்றும் இதர துறைகளைச் சேர்ந்த அறிஞர்களைக் கொண்ட இவ்வமைப்பானது ஐக்கிய நாடுகளின் பெருங்குரங்கின உரிமைப் பிரகடனத்தை ஆதரித்து அதனடிப்படையில் இச்செயற்பாட்டினை முன்னெடுக்கின்றது.  

உயிரியல் பூங்காவில் பார்வையாளர்களுடன் புகைப்படம் எடுத்துக்கொள்ளும் 2 வயது சிம்பன்சி குட்டி.]]  

வாழும் உரிமை, தனிப்பட்ட சுதந்திரத்தைப் பாதுகாத்தல், மற்றும் சித்திரவதையிலிருந்து விடுதலை ஆகியன இவ்வமைப்பு பரிந்துரைக்கும் உரிமைகளாகும். கூடுதலாக இந்த அமைப்பு ஒரு எண்ணிக்கைக் கணக்கெடுப்புத் திட்டத்தின் மூலம் ஐக்கிய அமெரிக்காவில் தனிப்பட்ட பெருங்குரங்கு வகைகளின் செயற்பாட்டையும் கண்காணிக்கிறது. இவ்வுரிமைகள் நிறுவப்பட்டதும், சிறைபிடிக்கப்பட்டுள்ள பெருங்குரங்கு வகை விலங்குகளை அனைத்தையும் விடுவிக்க இவ்வமைப்பு முனையும். ஐக்கிய அமெரிக்காவில் மட்டும் தற்போது 3,100 பெருங்குரங்கு வகை விலங்குகள் மனிதர்கள் பிடியில் வைக்கப்பட்டுள்ளன, இதில் 1,280 குரங்குகள் உயிரி மருத்துவ ஆராய்ச்சிக் கூடங்களில் உள்ளன.  

## இவற்றையும் காண்க
- விலங்குரிமை
- பெருங்குரங்கின நபர்த்தன்மை
- பெருங்குரங்கின பரிசோதனைத் தடை
- பன்னாட்டு முதனி வர்த்தகம்
- ஜேன் குட்டால்
- மனிதரல்லா முதனிகள் மீதான விலங்குப் பரிசோதனைகள்
# கிரிராசு பிரசாத் திவாரி



**கிரிராசு பிரசாத் திவாரி** (*Giriraj Prasad Tiwari*) ஓர் இந்திய அரசியல்வாதி ஆவார்.  

## வாழ்க்கை மற்றும் தொழில்
கிரிராசு பிரசாத் திவாரி பரத்பூர் மாவட்டத்தில் உள்ள பயானா கோட்டத்தின் பித்யாரி கிராமத்தில் 1920 ஆம் ஆண்டு திசம்பர் மாதம் 20 ஆம் தேதியன்று பிறந்தார்.  

1986 ஆம் ஆண்டு முதல் 1990 ஆம் ஆண்டு வரை இராசத்தான் சட்டமன்றத்தின் சபாநாயகராகப் பணியாற்றினார்.  

2025 ஆம் ஆண்டு அக்டோபர் மாதம் 2 ஆம் தேதியன்று தன்னுடைய 104 வயதில் இறந்தார்.
# அ. இர. இளம்பரிதி



**அ. இர. இளம்பரிதி** (*Ilamparthi A. R.*) இந்தியாவைச் சேர்ந்த ஒரு சதுரங்க கிராண்டுமாசுட்டர் ஆவார். 2009 ஆம் ஆண்டு மார்ச்சு மாதம் 28 ஆம் தேதியன்று பிறந்தார். பிடே அமைப்பு 2025 ஆம் ஆண்டு இவருக்கு சதுரங்க கிராண்டுமாசுட்டர் பட்டத்தை வழங்கியுள்ளது. தமிழ்நாட்டின் சென்னையைச் சேர்ந்த இவர் இந்தியாவின் 90 ஆவது கிராண்டு மாசுட்டராகவும் தமிழ்நாட்டின் 35 ஆவது கிராண்டு மாசுட்டராகவும் சிறப்பு பெற்றுள்ளார்.  

## சதுரங்க வாழ்க்கை
2023 ஆம் ஆண்டு பிப்ரவரி மாதத்தில் உலக இளைஞர் சதுரங்க வெற்றியாளர் பட்டத்தை 14 வயதுக்கு உட்பட்டோர் பிரிவில் வென்ற சில நாட்களில் உலக விரைவு சதுரங்க இளையோர் வெற்றியாளர் போட்டியில் 14 வயதுக்குட்பட்ட ஆண்கள் பிரிவில் இவர் வென்றார்.  

2024 ஆம் ஆண்டு சூலை மாதத்தில் நடைபெற்ற சுலோவாக்கியா சதுரங்க திறந்தநிலை போட்டியில் ஐந்து வீரர்களுடன் மூன்றாவது இடத்தைப் பிடித்தார். இறுதியில் சமநிலை முறிவு ஆட்டங்களில் வெற்றி பெற்று போட்டியில் மூன்றாவது இடத்தைப் பிடித்தார்.  

2024 ஆம் ஆண்டு நவம்பர் மாதத்தில் நடைபெற்ற சிங்சு காம்பிட் தரப்புள்ளி திறந்தநிலை போட்டியில் 7.5/8 என்ற புள்ளிகள் கணக்கில் வென்றார். இரண்டாம் இடத்தைப் பிடித்தவர் இவரை விட ஓர் அரைப் புள்ளி மட்டுமே பின்தங்கியிருந்தார் என்பது குறிப்பிடத்தக்கதாகும்.  

2025 ஆம் ஆண்டு ஆகத்து மாதத்தில் நடைபெற்ற வேலம்மாள் எம் எச்.எசு. உலக பள்ளிகள் அணி வெற்றியாளர் போட்டியில் இளம்பரிதி விளையாடினார். இவர் இடம்பெற்றிருந்த அணி போட்டியில் தங்கப் பதக்கம் வென்றது. நான்காவது பலகையில் விளையாடிய இவர் தனிநபர் தங்கப் பதக்கத்தையும் வென்றார்.  

2025 ஆம் ஆண்டு அக்டோபர் மாதத்தில் போசுனியா மற்றும் எர்சகோவினாவில் நடந்த பிச்செல்சினா சதுரங்கப் போட்டியில் இளம்பரிதி பட்டம் வென்றார். இப்போட்டியில் சதுரங்க கிராண்டு மாசுட்டர் ஆவதற்கான விதிமுறையான 2500 தரப்புள்ளிகளை பெற்றார். இதன் மூலம் இளம்பரிதிக்கு இந்தியாவின் 90ஆவது மற்றும் தமிழகத்தின் 35ஆவது சதுரங்க கிராண்டு மாசுட்டர் என்ற சிறப்பு கிடைத்தது.
# பெருங்குரங்கின நபர்த்தன்மை

க்கள்]]  
**பெருங்குரங்கின நபர்த்தன்மை** (*Great ape personhood*) என்பது பெருங்குரங்கினக் குடும்பத்தின் மனிதரல்லா உறுப்பினர்களான பொனொபோக்கள், சிம்பன்சிகள், கொரில்லாக்கள் மற்றும் ஒராங்குட்டான்களுக்கு நபர்த்தன்மை மற்றும் சில சட்டப் பாதுகாப்புகளை விரிவுபடுத்துவதற்கான ஒரு இயக்கமாகும்.  

இவ்வியக்கத்தின் ஆதரவாளர்களில் முதனியியலாளர்களான ஜேன் குடால் மற்றும் டான் பிரின்ஸ்-ஹியூஸ், பரிணாம உயிரியலாளர் ரிச்சர்ட் டாக்கின்ஸ், மெய்யியல் அறிஞர்களான பாவோலா கவாலியேரி மற்றும் பீட்டர் சிங்கர், மற்றும் சட்ட அறிஞர் ஸ்டீவன் வைஸ் ஆகியோர் முதன்மையானவர்கள் ஆவர்.  

## வரையறை
பெரிய மனிதக்குரங்கு இனங்களின் குணாதிசயங்களைக் கருத்தில் கொண்டு வெறும் விலங்கு வன்கொடுமை தடுப்புச் சட்டத்தின் கீழ் மட்டும் அவற்றைக் காக்காது கூடுதலாக அவற்றின் உணர்திறனையும் நபர்த்தன்மையையும் சட்டபூர்வமாக அங்கீகரிக்க வேண்டும் என்பதே பெருங்குரங்குகளின் நபர்த்தன்மை என்ற சிந்தனையின் மையக் கருத்தாகும். மனிதரல்லா முதனி வகை விலங்கினங்களுக்கு நபர்த்தன்மை வழங்குவது என்பது அவற்றின் தனிப்பட்ட நலத்தேவைகளைக் கருத்தில் கொள்ளும் செயலை உள்ளடக்கியது.  

## விவரிப்பு
எந்தவொரு முன்மொழியப்பட்ட அல்லது ஏற்றுக்கொள்ளப்பட்ட பிரகடனத்தின் சரியான சொல்லாக்கத்தைப் பொறுத்து, பெருங்குரங்குகளுக்கான நபர்த்தன்மையானது தேசிய மற்றும் சர்வதேச சட்டங்களின் கீழ் பாதுகாப்புகள் மற்றும் கடமைகள் குறித்த சில கேள்விகளை எழுப்புகிறது:  

- மனித உரிமைகளுக்கான உலகளாவிய பிரகடனத்தின் பிரிவுகள் 7–29
- நாடற்ற நபர்களின் நிலை தொடர்பான 1954 மாநாடு மற்றும் நபர்களுக்கான தேசியம் மற்றும் குடியுரிமை தொடர்பான நாடற்ற தன்மையைக் குறைப்பதற்கான 1961 மாநாடு
- குழந்தைகளின் உரிமைகள் பிரகடனத்தின் விதிகள் 4 மற்றும் 5

## இவற்றையும் காண்க
- மனிதரல்லா முதனிகள் மீதான விலங்குப் பரிசோதனைகள்
- விலங்குகளிடம் உணர்வு
- பெருங்குரங்கினத் திட்டம்
- பன்னாட்டு முதனி வர்த்தகம்
- விலங்கினவாதம்

## மேற்கோள் தரவுகள்
# நவிண்டில்


**நவிண்டில்** இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் நெல்லியடிக்கு அருகாமையில் அமைந்துள்ள ஊராகும். இவ்வூர் வடமராட்சி தென்மேற்கு பிரதேச செயலகப் பிரிவினுள், கரணவாய் வடமேற்கு எல்லையில் அமையப்பெற்றுள்ளது.  

## சனசமூக நிலையங்கள்
- நவிண்டில் கலைமகள் சனசமூக நிலையம்
- நவிண்டில் நாவலன் சனசமூக நிலையம்
- நவிண்டில் வளர்மதி சனசமூக நிலையம்
- நவிண்டில் சித்திராலயா சனசமூக நிலையம்
- கம்பன் சனசமூக நிலையம் (சக்கலாவத்தை)

## பாடசாலைகள்/கல்வி நிறுவனங்கள்
- கேம்பிறிஜ் கலாசாலை
- நவிண்டில் கலைமதி முன்பள்ளி
- நவிண்டில் கதிர் முன்பள்ளி

## ஆலயங்கள்
- நவிண்டில் சிவகாமி அம்மன் கோவில்
- நவிண்டில் குளவியடி அம்மன் தேவஸ்தானம்
- நவிண்டில் கியாந்தோட்டம் சுந்தர ஐயப்பன் ஆலயம்
- நவிண்டில் குலனையம்பதி விநாயகர் ஆலயம்
- நவிண்டில் பூதவிநாயகர் (பூதவராயர்) ஆலயம்
- நவிண்டில் கப்பியந்தோட்ட பெரியஞ்சீமா ஞானவைரவர் ஆலயம்
- நவிண்டில் மொட்டயதோட்டம் சூலவைரவர் ஆலயம்
- நவிண்டில் சக்கலாவத்தை ஞானவைரவர் ஆலயம்
# கப்பல் பூனை


போது எச்.எம்.ஏ.எஸ். கப்பலில் பூனை]]  
**கப்பல் பூனை** (*Ship's cat*) என்பது பொதுவாக கப்பலில் வளர்க்கப்படும் பூனையைக் குறிப்பதாகும். பண்டைய காலங்களிலிருந்தே வணிகம், ஆய்வு, கடற்படைக் கப்பல் போன்றவற்றில் பூனைகள் பொதுவாக வளர்க்கப்பட்டு வருகின்றன. பல காரணங்களுக்காக பூனைகள் கப்பல்களுக்குக் கொண்டு வரப்பட்டுள்ளன, மிக முக்கியமாக எலிகள் போன்ற கொறித்துண்ணிகளைக் கட்டுப்படுத்த பூனைகள் கப்பலில் வளர்க்கப்பட்டன. கப்பலில் உள்ள பூச்சிகள் கயிறுகள், மரவேலைப்பாடுகள், அண்மையில் மின் இணைப்புகள் ஆகியவற்றை சேதப்படுத்துபவையக உள்ளன. கூடுதலாக, எலி போன்றவை கப்பல் பணியாளர்களின் உணவுப் பொருட்களையும், தானியங்கள் போன்ற கப்பலில் உள்ள சரக்குகளுக்குகளையும் சேதப்படுத்தி பொருளாதார இழப்பை ஏற்படுத்துகின்றன. பூச்சிகளும் நோய்க்கான ஒரு மூலமாகும், இது நீண்ட காலத்திற்கு கடலில் பயணிக்கும் கப்பல்களுக்கு ஆபத்தானது. எலி ஈக்கள் கொள்ளைநோயைப் பரப்பக்கூடியன. மேலும் கப்பல்களில் உள்ள எலிகள் கறுப்புச் சாவின் முதன்மை நோய்க்காவி என்று நம்பப்படுகிறது.  

பூனைகள் இயற்கையாகவே எலி போன்ற கொறித்துண்ணிகளைத் தாக்கி கொன்றுவிடுகின்றன . மேலும் புதிய சூழலுக்கு ஏற்ப தங்களை தகவமைத்துக் கொள்கின்றன. இது அவற்றை கப்பலில் சேவை செய்ய ஏற்றதாக ஆக்குகிறன்றது. கூடுதலாக, அவை வீட்டை விட்டு பிரிந்து இருக்கும் மாலுமிகளுக்கு தோழமை உணர்வைத் தருகின்றன.  

## வரலாறு
ஆப்பிரிக்க காட்டுப்பூனை முதன்முதலில் வளமான பிறை பிரதேசத்தில் சுமார் 10,000 ஆண்டுகளுக்கு முன்பு தொடங்கிய முதல் விவசாயப் புரட்சியின் போது வளர்ப்பு விலங்காக ஆக்கபட்டிருக்கலாம். மத்தியதரைக் கடல் தீவுகளில் அகழ்ந்தெடுக்கப்பட்ட சிறிய பூனை எலும்புகள், முதல் மில்லினியத்தின் தொடக்கத்தில் பூனைகள் அறிமுகப்படுத்தப்பட்டதைக் குறிக்கின்றன. தொல்லியல் பூனை மாதிரிகள் இழைமணிகளின் டி ஆக்சி-ரைபோநியூக்லியிக் காடி பகுப்பாய்வின் படி, பண்டைய எகிப்திய பூனைகள் கிமு 8 ஆம் நூற்றாண்டில் மத்தியதரைக் கடல் வர்த்தகப் பாதைகளில் பரவத் தொடங்கி, கிபி 7 ஆம் நூற்றாண்டில் பால்டிக் கடலில் உள்ள ஒரு வைக்கிங் துறைமுகத்தை அடைந்தன என்பதைக் காட்டுகின்றன. வைக்கிங் மாலுமிகள் தங்கள் பயணங்களில் பூனைகளை தங்களுடன் அழைத்துச் சென்றதாக ஆய்வுகள் கூறுகிறன. 15 முதல் 18 ஆம் நூற்றாண்டு வரையிலான கண்டுபிடிப்பு காலத்தில், ஆய்வாளர்களும், வணிகர்களும் அவற்றை தங்கள் கப்பல்களில் உலகின் பிற பகுதிகளுக்கு அழைத்துச் சென்றனர்.  

1975 ஆம் ஆண்டு அரச கடற்படை, சுகாதார காரணங்களுக்காக கடலில் உள்ள அனைத்து கப்பல்களிலிருந்தும் பூனைகள் மற்றும் பிற செல்லப்பிராணிகளை வளர்க்கத் தடை செய்தது. இருப்பினும், பல தனியார் கப்பல்களில் பூனைகள் இன்னும் பொதுவக வளர்க்கப்படுகின்றன. கேப்டன் கேட் மெக்யூவின் ஸ்பிங்க்ஸ் பூனை, 2024 திசம்பரில் அது இறக்கும் வரை *செலிபிரிட்டி பியாண்ட்* என்ற பெரும் பயணக் கப்பலில் அவருடன் பயணம் செய்தது.  

## இதையும் காண்க
- மூழ்கடிக்க முடியாத சாம்
# கார்ன்வாலைட்டு



**கார்ன்வாலைட்டு** (*Cornwallite*) என்பது Cu<sub>5</sub>(AsO<sub>4</sub>)<sub>2</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அசாதாரண தாமிர ஆர்சனேட்டு கனிமமான பாசுபேட்டு போலிமாலகைட்டுடன் ன் ஒரு தொடரை உருவாக்குகிறது. முச்சாய்வுக் கனிமமான கார்னுபைட்டின் ஈருருவ வடிவமாகும். கார்ன்வாலைட்டு ஒரு பச்சை நிற ஒற்றைச்சாய்வு கனிமமாகும். நுண்படிக இழை படிவுகளாக உருவாகிறது.  

பன்னாட்டு கனிமவியல் சங்கம் கார்ன்வாலைட்டு கனிமத்தை Cnw என்ற குறியீட்டால் அடையாளப்படுத்துகிறது.  

## தோற்றம்
முதன்முதலில் 1846 ஆம் ஆண்டு இங்கிலாந்தின் கார்ன்வாலில் உள்ள செயிண்ட் டே மாவட்டத்தின் வீல் கோர்லாண்டில், செயிண்ட் டே யுனைடெடு சுரங்கத்தில் காணப்பட்டு விவரிக்கப்பட்டது. தாமிர சல்பைடு படிவுகளின் ஆக்சிசனேற்ற மண்டலத்தில் இரண்டாம் நிலை கனிமமாகத் தோன்றுகிறது. . ஆலிவைட்டு, கார்னுபைட்டு, ஆர்துரைட்டு, கிளினோகிளேசு, சால்கோபிலைட்டு, சுட்ராசிமிரைட்டு, இலாவெண்டுலன், டைரோலைட்டு, சுபாங்கோலைட்டு, ஆசுட்டினைட்டு, கோனிகால்சைட்டு, புரோச்சான்டைட்டு, அசுரைட்டு மற்றும் மாலகைட்டு ஆகியவை இதனோடு தொடர்பு கொண்டுள்ள கனிமங்களாகும்.
# பில்வாரா சட்டமன்றத் தொகுதி



**பில்வாரா சட்டமன்றத் தொகுதி** *(Bhilwara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. இது பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பௌவத் லால் பதாதா | இந்திய தேசிய காங்கிரசு</br> |  |
| 1977 | கௌசல் கிசோர் ஜெயின் | ஜனதா கட்சி |  |
| 1980 | பன்சிலால் பட்வா | பாரதிய ஜனதா கட்சி</br> |  |
| 1985 | பிரண்வீர் | இந்திய தேசிய காங்கிரசு</br> |  |
| 1990 | பன்சி லால் பட்வா | rowspan=2 | பாரதிய ஜனதா கட்சி</br> |
| 1993 | சகதீசு சந்திர தரக் |  |  |
| 1998 | தேவேந்திர சிங் | இந்திய தேசிய காங்கிரசு</br> |  |
| 2003 | சுபாசு பகேடியா | rowspan=4 | பாரதிய ஜனதா கட்சி</br> |
| 2008 | விட்டல் சங்கர் அவாசுதி |  |  |
| 2013 |  |  |  |
| 2018 |  |  |  |
| 2023 | அசோக் குமார் கோத்தாரி | சுயேச்சை |  |

## தேர்தல் முடிவுகள்
### 2023
# ஜீன் மார்லெட்



**ஜீன் மார்லெட்டு** (*Jean Morlet*) (13 சனவரி 1931-27 ஏப்ரல் 2007) 1975 ஆம் ஆண்டில் அலைவரிசை பகுப்பாய்வுத் துறையில் பணிக்கு முன்னோடியாக இருந்த ஒரு பிரெஞ்சு புவி இயற்பியலாளர் ஆவார். இவர் தான் பயன்படுத்தும் செயல்பாடுகளை விவரிக்க வேவ்லெட் என்ற வார்த்தையைக் கண்டுபிடித்தார். 1981 ஆம் ஆண்டில், மார்லெட் அலெக்ஸ் கிராஸ்மேனுடன் இணைந்து இப்போது வேவ்லெட் உருமாற்றம் என்று அழைக்கப்படுவதை உருவாக்கினார்.  

## வாழ்க்கை வரலாறு
1952 முதல் 1955 வரை எகோல் பல்தொழில்நுட்பக் கல்லூரியில் படித்த மார்லெட், எல்ஃப் அக்விடைனில் ஆராய்ச்சிப் பொறியாளராக இருந்போது எண்ணெய் ஆய்வுக்கான சமிக்ஞை செயலாக்க சிக்கல்களைத் தீர்க்க அலைசிறுமங்களை (வேவ்லெட்ஸ்) கண்டுபிடித்தார்.  

## விருதுகள்
1997 ஆம் ஆண்டில் இவருக்கு *ரெஜினால்ட் ஃபெசெண்டன்* விருது வழங்கப்பட்டது. 2001 ஆம் ஆண்டில் டெஸ் டெக்னாலஜிஸ் குமுகத்திடமிருந்து முதல் பரிசாக பிரிக்ஸ் செரோ லாவெட் வழங்கப்பட்டது.  

## மரபுப் புகழ்
*இன்டர்நேஷனல் டி ரென்காண்ட்ரெஸ் மேத்தமேட்டிக்ஸ்* *மையத்தில்* இல் உள்ள ஜீன்-மார்லெட் இருக்கை இவரது நினைவாக பெயரிடப்பட்டுள்ளது.
# அசோக் குமார் கோத்தாரி



**அசோக் குமார் கோத்தாரி** *(Ashok Kumar Kothari)* (பிறப்பு: செப்டம்பர் 1,1961) இராசத்தானைச் சேர்ந்த இந்திய அரசியல்வாதி ஆவார். பில்வாரா மாவட்டத்தில் உள்ள பில்வாரா சட்டமன்றத் தொகுதி இராசத்தான் சட்டமன்ற உறுப்பினராக உள்ளார். 2023 இராசத்தான் சட்டப்பேரவை தேர்தலில் சுயேட்சை வேட்பாளராக போட்டியிட்டு வெற்றி பெற்றார்.  

## ஆரம்பகால வாழ்க்கை மற்றும் கல்வி
அசோக் குமார் இராசத்தானின் பில்வாரா மாவட்டத்தில் பில்வாராவில் பிறந்தார். இவர் மறைந்த மோகன் லால் கோத்தாரியின் மகன் ஆவார். அவர் 1989 சூலை 12 அன்று சுசிலா தேவியை மணந்தார். ஜெய்ப்பூரில் உள்ள இராசத்தான் பல்கலைக்கழகத்துடன் இணைந்த பில்வாராவில் உள்ள எம். எல். வி அரசு கல்லூரியில் 1982 ஆம் ஆண்டில் தனது இளங்கலை வணிகவியல் முடித்தார். இவர் தனது சொந்த வணிகத்தை நடத்துகிறார், இவரது மனைவியும் வணிகத்தில் இயக்குநராக உள்ளார்.  

## தொழில் வாழ்க்கை
2023 இராசத்தான் சட்டப்பேரவைத் தேர்தலில் பில்வாரா சட்டமன்றத் தொகுதியில் இருந்து சுயேட்சை வேட்பாளராக கோத்தாரி வெற்றி பெற்றார். அவர் 70,095 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் ஓம் பிரகாசு நரனிவாலை 10,778 வாக்குகள் வித்தியாசத்தில் தோற்கடித்தார்.  

கோத்தாரியை பாரதிய ஜனதா கட்சி வேட்பாளராக நிறுத்த மறுத்தது, அது வித்தல் சங்கர் அவாசுதியை நிறுத்தியது. இவர் சுயேட்சை வேட்பாளராக போட்டியிட்டு இந்திய தேசிய காங்கிரசு மற்றும் பாரதிய ஜனதா கட்சி வேட்பாளர்களை தோற்கடித்தார்.  

## வெளியிணைப்புகள்

- இன்ஸ்டாகிராமில் அசோக் குமார் கோத்தாரி
# சைபர்ஜெயா பல்கலைக்கழகம்


<mapframe text="சைபர் ஜெயா பல்கலைக்கழகம் அமைவிடம்" zoom=17 latitude=2.9308 longitude=101.6373>{  
"type": "Feature",  
"geometry": { "type": "Point", "coordinates": [101.6373, 2.9308] },  
"properties": {  
"title": "Malaysian University",  
"marker-color": "228b22",  
"marker-size": "medium",  
"marker-symbol": "landmark"  
}  
}</mapframe>  
**சைபர்ஜெயா பல்கலைக்கழகம்** (மலாய்: *Universiti Cyberjaya*; ஆங்கிலம்: *University of Cyberjaya*; (**UoC**) என்பது மலேசியா, சிலாங்கூர், சிப்பாங் மாவட்டம், சைபர்ஜெயா நகரில் உள்ள ஓர் ஆய்வுப் பல்கலைக்கழகம் ஆகும். 2005-ஆம் ஆண்டு நிறுவப்பட்ட இந்தப் பல்கலைக்கழகம், தொடக்கத்தில் மருத்துவம் மற்றும் மருந்தியல் துறையுடன் தொடங்கியது.  

பல ஆண்டுகளாக வளர்ச்சி தடத்தில் பயணித்த இந்தப் பல்கலைக்கழகம்; தற்போது வணிகம், உளவியல், உயிர்மருத்துவப் பொறியியல், செவிலியர் பயிற்சி, படைப்புக் கலைகள் மற்றும் வடிவமைப்பு உள்ளிட்ட 50-க்கும் மேற்பட்ட துறைகளில் உயர்க்கல்வியை வழங்கி வருகிறது.  

## வரலாறு
சைபர்ஜெயா பல்கலைக்கழகம் 2019-ஆம் ஆண்டு முழு பல்கலைக்கழகத் தகுதியைப் பெற்றது. அக்டோபர் 23, 2005-இல் முதன்முதலாக நிறுவப்பட்ட போது சைபர்ஜெயா பல்கலைக்கழக மருத்துவ அறிவியல் கல்லூரி *(Cyberjaya University College of Medical Sciences)* (**CUCMS**) என பெயரிடப்பட்டது. இந்தப் பல்கலைக்கழகம் முதலில் மருத்துவம் மற்றும் மருந்தகத்தில் இரண்டு இளங்கலைப் பட்டப்படிப்புகளை வழங்கும் இரண்டு துறைகளைக் கொண்டிருந்தது. அப்போது சைபர்ஜெயாவின் இஸ்ட்ரீட் மால் *(Street Mall)* வணிகப் பகுதியில் அதன் முதல் வளாகத்திலிருந்து செயல்பட்டது.  

2009-ஆம் ஆண்டில், சைபர்ஜெயா பல்கலைக்கழகம் அதன் மாணவர் வளர்ச்சியின் காரணமாக ஒரு புதிய இடத்திற்கு மாற்றப்பட்டது. அதிகரித்து வந்த மாணவர் எண்ணிக்கைக்கு ஏற்றவாறு அதன் திறனையும் மேம்படுத்தியது. பின்னர் அது முழுமையான கற்பித்தல் வசதிகளையும் பெற்றது.  

### உயிரி மருத்துவப் பொறியியல் துறை

2010-ஆம் ஆண்டில், கூடுதல் சுகாதார அறிவியல், தொழில் பாதுகாப்பு மற்றும் சுகாதார மருத்துவ திட்டங்களை வழங்க மூன்று கூடுதல் துறைகள் நிறுவப்பட்டன. 2013 ஆம் ஆண்டு வாக்கில், பல்கலைக்கழகம் எஸ்.எம்.ஆர் குழுமத்தால் கையகப்படுத்தப்பட்டது. 2015-ஆம் ஆண்டில், சைபர்ஜெயா பல்கலைக்கழகம் அதன் சுகாதார பாதுகாப்புத் துறையை நிறுவியது. பின்னர் 2018-ஆம் ஆண்டில், பெர்சியாரன் பெஸ்தாரியில் உள்ள அதன் புதிய வளாகத்திற்கு மாற்றப்பட்டது.  

2023-ஆம் ஆண்டில், சைபர்ஜெயா பல்கலைக்கழகம் அதன் படைப்புக் கலைத் துறை; வடிவமைப்புத் துறை; மற்றும் உயிரி மருத்துவப் பொறியியல் துறையையும் நிறுவியது.  

## துறைகள்
இந்தப் பல்கலைக்கழகத்தில் 9 துறைகளும் இரண்டு கல்வி மையங்களும் உள்ளன - இவை அனைத்தும் சைபர்ஜெயாவில் உள்ள முதன்மை வளாகக் கட்டிடத்தில் உள்ளன.  

- மருத்துவத் துறை
- மருந்தியல் துறை
- உயர் சுகாதார அறிவியல் துறை
- உளவியல் சமூக அறிவியல் துறை
- பாதுகாப்பு மற்றும் சுகாதாரத் துறை
- பாரம்பரிய மருத்துவத் துறை
- வணிகம் மற்றும் தொழில்நுட்பத் துறை
- செவிலியர் துறை
- படைப்பு கலை மற்றும் வடிவமைப்பு துறை
- உயிரி மருத்துவப் பொறியியல் மையம்
- அறக்கட்டளை, மொழிகள் மற்றும் பொது ஆய்வுகள் மையம்
# மக்களை கவரும் கொள்கை

**மக்களைக் கவரும் கொள்கை** அல்லது **ஜனரஞ்சக வாதம்** (*Populism*) என்பது அரசியல் கட்சிகள் தேர்தல் மூலம் அரசு அதிகாரத்தைக் கைப்பற்றுவதற்காக மக்களைத் தூண்டும் செயலாகும். எளிய மக்களை கவரும் பொருட்டு உணர்ச்சிகரமான சொற்பொழிவுகள் ஆற்றுதல், எதிரணி அரசியல்வாதிகளை மக்களின் எதிரிகளாக அல்லது ஊழல்வாதிகளாக சித்தரித்தல், புகழ்பெற்ற திரைப்பட நடிகர்-நடிகையர்களை தேர்தல் கூட்டங்களில் தமது கட்சிக்கு ஆதரவாக பேசவைத்தல் மற்றும் தேர்தலின் போது பொதுமக்களுக்கு குறிப்பாக பெண்களுக்கு கவர்ச்சிகரமான தேர்தல் வாக்குறுதிகள் வழங்குதல்ஆகியவை மக்களைக் கவரும் வழிமுறைகள் ஆகும்.  

## சொற்பிறப்பு
ஜனரஞ்சகம் (Populism): "பொதுமக்கள்" அல்லது "சாதாரண மக்கள்" என்ற பொருளுடைய 'populus' என்ற இலத்தீன் மொழிச் சொல்லிலிருந்து உருவானது.  

## அரசியல் நோக்கம்
மக்களை கவரும் வகையிலான சித்தாந்தத்துடன், நாட்டை அல்லது நாடுகளை ஒரு அமைப்பின் கீழ் கொண்டு வருதல். எடுத்துக்காட்டாக மா சே துங் 1960களில் சீனப் பண்பாட்டுப் புரட்சி மூலம் நாட்டை முன்னேற்றினார். அரபு நாடுகளில் இசுலாமியச் சட்ட முறைமையை நடைமுறைப்படுத்தக் கோரி அரேபிய வசந்தம் எனும் பெயரில் 2010 & 2011 ஆண்டுகளில் துனிசியா, எகிப்து, லிபியா மற்றும் ஏமனில் மக்கள் போராட்டத்தின் மூலம் ஆட்சிக் கவிழ்ப்பு நடைபெற்றது. அதே போன்று சிரியா மற்றும் பகரைன் நாடுகளின் ஆட்சியாளர்களுக்கு எதிராக பெரும் போராட்டங்கள் நடைபெற்றது.  

## இந்தியாவில்
இந்தியாவைப் பொருத்த வரையில் இந்திய விடுதலை இயக்கத்திற்காக இந்திய தேசிய காங்கிரசு தலைவர்கள் பாடுபட்ட வரலாற்றை மக்களிடம் திரும்பத் திரும்பக் கூறி பல பத்தாண்டுகளாக காங்கிரஸ் கட்சி இந்திய அரசை ஆண்டது.  

இந்தியாவில் பெரும்பான்மையாக வாழும் இந்து சமய மக்களின் வாக்குகளை கவரும் வகையில் சிவ சேனா & பாரதிய ஜனதா கட்சி போன்ற அரசியல் கட்சிகள் இந்துத்துவா எனும் கருத்தியலை இந்துக்கள் மத்தியில் விதைத்து தேர்தல்களில், நாடாளுமன்றத்தில் பெரும்பான்மை பெற்று 2014ஆம் ஆண்டு முதல் தற்போது வரை ஆட்சியில் உள்ளது. அதே போன்று குஜராத், உத்தரப் பிரதேசம், மகாராட்டிரம் போன்ற மாநிலங்களில் ஆட்சியைக் கைப்பற்றியுள்ளது. இசுலாமியர் போன்ற சிறுபான்மையோர் வாக்குகளைக் கவரும் வகையில், திமுக, திருணாமூல் காங்கிரஸ் மற்றும் கேரளா மாநில இடதுசாரி முன்னணிக் கட்சிகள் சமயச் சார்பின்மை எனும் கருத்தியலை வலியுறுத்துகிறது.  
### தமிழ்நாட்டில்
தமிழ்நாட்டில் திமுக *மாநில சுயாட்சி, மத்தியில் கூட்டாட்சி*, இந்தி எதிப்புக் கொள்கை, நீட் தேர்வு ரத்து போன்ற கவர்ச்சிகரமான அரசியல் மூலம் வளர்ந்த திமுக கட்சி, 1967தமிழ்நாடு சட்டப் பேரரவை தேர்தலிருந்து தொடர்ந்து வென்று தற்போது வரை கவர்ச்சிகரமாக அரசியல் செய்கிறது.  

1960களில் மக்கள் அரிசி பஞ்சத்தால் வாடி வதங்கி நின்ற நிலையில், 1967 தமிழ்நாடு சட்டமன்றத் தேர்தலின் போது, திமுக தலைவர் கா. ந. அண்ணாதுரை பொதுமக்களுக்கு **ரூபாய்க்கு மூன்று படி அரிசி வழங்குவது இலட்சியம், ஒரு படி வழங்குவது நிச்சியம்** என தேர்தல் வாக்குறுதி வழங்கி தமிழகத்தில் ஆட்சியை கைப்பற்றினார்.  

அதே தேர்தல் நேரத்தில் திமுகவின் ஆதரவாளரான புகழ் பெற்ற திரைப்பட நடிகர் எம் ஜி ஆர் கைத்துப்பாக்கியால் சுடப்பட்டு கழுத்தில் காயமடைந்திருந்த காட்சியை தமிழகம் முழுவதும் சுவரொட்டிகள் மூலம் வெளியிட்டு மக்களின் ஆதரவைப் பெற்றது.  

2021 தமிழ்நாடு சட்டமன்றத் தேர்தலின் போது திமுக கட்சி மக்களை கவரும் வகையில் 500க்கும் மேற்பட்ட தேர்தல் வாக்குறுதிகள் வழங்கிதமிழகத்தில் ஆட்சியைக் கைப்பற்றியது  

## இதனையும் காண்க

- தேசியவாதம்
- முற்போக்குவாதம்
- பொதுவுடமை
- முதலாளித்துவம்
- அடிப்படைவாதம்
- தமிழ்த் தேசியம்
# சீன் கினிப்ரே



**சீன் கினிப்ரே** (*Jean Ginibre*) என்பவர் பிரான்சு நாட்டைச் சேர்ந்த ஒரு கணித இயற்பியலாளர் ஆவார். 1926 ஆம் ஆண்டு மார்ச்சு மாதம் 4 ஆம் தேதியன்று இவர் பிறந்தார். சீரற்ற அணி கோட்பாடு, நிகழ்தகவு கோட்பாட்டைப் பயன்படுத்தி ஆய்வு செய்யும் இயற்பியலின் ஒரு பிரிவான புள்ளியியல் இயந்திரவியல், பகுதி வகைக்கெழுச் சமன்பாடு ஆகிய பிரிவுகளில் அளித்த பங்களிப்புகளுக்காக அறியப்பட்டார். மார்ட்டின் லு பெர்ரே மற்றும் இயவ்சு போமியோவுடன் இணைந்து, இரபி அலைவுகளை உருவாக்கும் ஒரு தீவிர புலத்தால் கிளர்வு நிலையில் பராமரிக்கப்படும் ஒரு அணுவால் போட்டான்கள் வெளியேற்றப்படுவதற்கான இயக்கவியல் கோட்பாட்டை இவர் வழங்கினார். 1969 ஆம் ஆண்டு இவருக்கு பால் லாங்கேவின் பரிசு வழங்கப்பட்டது.  

பாரிசு-சூடான் பல்கலைக்கழகத்தில் ஓய்வு பெற்ற பிறகும் சீன் கினிப்ரே பேராசிரியராகப் பணியைத் தொடர்ந்தார். மோனிக் கோம்பெசுக்யூரின் ஆய்வறிக்கையை இவர் இயக்கியுள்ளார்.  

2020 ஆம் ஆண்டு மார்ச்சு மாதம் 26 ஆம் தேதியன்று சீன் கினிப்ரே காலமானார்.
# அலசான் ஏவுகலன்

**அலசான் ஏவுகலன்** (*Alazan (rocket*)) என்பது சோவியத் நாட்டைச் சேர்ந்த ஓர் ஏவுகலன் ஆகும். இந்த ஏவுகலன் பனிப்போர் காலத்தைச் சேர்ந்ததாகும். சிறிய ஏவூர்தியாக 82 மில்லி மீட்டர் நீளம் கொண்டிருந்தது. பொட்டாசியம் அல்லது வெள்ளி அயோடைடு போன்ற மேக விதைப்பு இரசாயனங்களை விநியோகிக்க முதலில் இந்த ஏவுகலன் உருவாக்கப்பட்டது. சில ஏவுகலன்கள் மேம்படுத்தப்பட்ட வெடிமருந்துகளாக மாற்றப்பட்டு வெடிக்கும் போர்க்கப்பல்களை எடுத்துச் செல்லும் வகையில் மாற்றியமைக்கப்பட்டன. இவை 5 முதல் 15 கிலோமீட்டர் உயரம் வரை சென்று இரசாயனங்களை வெளியிடும் திறன் பெற்றிருந்தன. மற்றவை ஏற்கனவே உள்ள பழைய அமைப்புகளில் புதிய தொழில்நுட்பம் அல்லது அம்சங்களைச் சேர்த்து மறுசீரமைக்கப்பட்டன. ஒரு சந்தர்ப்பத்தில், அதில் 400 கிராம் வரை கதிரியக்க சீசியம்-137 மற்றும் இசுட்ரோன்சியம்-90 ஆகியவை இருந்தன.  

## நோக்கம்
மேக விதைப்பு மற்றும் வானிலை மாற்ற ஆராய்ச்சிகளில் பயன்படுத்துவதற்காக உருவாக்கப்பட்டது. இதன் மூலம் மழை உருவாக்க முயற்சியும் இந்த ஏவுகலனிம் நோக்கங்களாகும்.  

## பயன்பாடு
மேகங்களில் சில குறிப்பிட்ட இரசாயனப் பொருட்களை (பொதுவாக வெள்ளி அயோடைடு) மேகங்களில் தூவி மழை உருவாக்கப் பயன்படுத்தலாம். வேளாண் சேதத்தைத் தடுக்க ஆலங்கட்டி மழையை தடுக்கும் முயற்சிகளுக்கு பயன்பட்டது. வானிலை ஆய்வுகள் மற்றும் வளிமண்டல பரிசோதனைகள் மேற்கொள்ளவும் பயன்பட்டது.
# வீரட்டிக்குப்பம்



**வீரட்டிக்குப்பம்** *(Veerattikuppam)* என்பது இந்தியாவின் தென் மாநிலமான தமிழ்நாட்டின் கடலூர் மாவட்டத்தில் விருதாச்சாலம் வட்டத்தில் அமைந்துள்ள ஒரு சிறு கிராமமாகும். விருதாச்சாலத்திலிருந்து 12 கிலோமீட்டர் (7.5 மைல்) தொலைவிலும் நெய்வேலியிலிருந்து 5 கிலோமீட்டர் (3.1 மைல்) தொலைைவிலும் அமைந்துள்ளது. இக்கிராமத்தின் முக்கியமான விவசாயப்பயிர் முந்திரி மற்றும் பலா ஆகும். இதனால் வீரட்டிகுப்பம் கிராமம் முந்திரி மரங்களால் சூழப்பட்டுள்ளது.  

வீரட்டிகுப்பத்தின் எழுத்தறிவு விகிதம் ஒவ்வோர் ஆண்டும் அதிகரித்துக்கொண்டே வருகிறது. இக்கிராமத்தின் மட்டைப்பந்தாட்ட அணி சுற்றியுள்ள பகுதியில் உள்ள சிறந்த அணிகளில் ஒன்றாகும்.  

வீரட்டிகுப்பம் கிராமத்தில் இரண்டு கோவில்கள் உள்ளன. அவை:1. அருள்மிகு விசுவநாதர் சிவன் கோவில் 2. அருள்மிகு முத்துமாரியம்மன் கோவில்.  

## புவியியல்
வீரட்டிகுப்பம் 11.59°வடக்கு 79.40°கிழக்கு என்ற புவியியல் அடையாள கூறுகளில் அமைந்துள்ளது. சராசரியாக கடல் மட்டத்திலிருந்து 45 மீ (148 அடி) உயரத்தில் உள்ளது. இந்த கிராமம் அருகிலுள்ள நகரங்களுடன் சாலை வழியாக நன்கு இணைக்கப்பட்டுள்ளது. விருத்தாசலத்திற்கு பேருந்துகள் அடிக்கடி கிடைக்கின்றன. அருகிலுள்ள தொடருந்து நிலையம் விருத்தாசலம் சந்திப்பு ஆகும்.  

## காலநிலை
வீரட்டிகுப்பத்தில் செப்டம்பர்-நவம்பர் மாதங்களில் காலநிலை குளிர்ச்சியாகவும், மிகவும் வெப்பமாகவும், மழையாகவும் இருக்கும். கோடையில் வெப்பநிலை அதிகபட்சமாக 39 பாகை செல்சியசாகவும் குறைந்தபட்சம் 22 பாகை செல்சியசாகவும் இருக்கிறது. குளிர்கால வெப்பநிலை 30 முதல் 17 பாகை செல்சியசு வெப்பநிலை வரை இருக்கும்.
# பரிணாம உயிரியல்

## பரிணாம உயிரியல்
<mark>பரிணாம உயிரியல்</mark> என்பது உயிரினங்களின் பரிணாம வளர்ச்சி, பூமியில் உயிரினங்களின் பன்முகத்தன்மை மற்றும் இயற்கை தேர்வு போன்ற செயல்முறைகளை ஆய்வு செய்யும் உயிரியலின் ஒரு துணைப்பிரிவு ஆகும். இது இனங்களின் தோற்றம் மற்றும் புதிய உயிரினங்களின் உருவாக்கம் பற்றி ஆராய்கிறது. பரிணாம வளர்ச்சியின் செயல்முறைகள் மரபியல், சூழலியல், முறைமை மற்றும் தொல்லுயிரியல் போன்ற துறைகளிலிருந்து பெறப்பட்ட தகவல்களை ஒருங்கிணைக்கின்றன.
# வேதிஉயிரியல்

**வேதிஉயிரியல்** (*Chemical biology*) என்பது வேதியியல் மற்றும் உயிரியல் துறைகளுக்கு இடையேயான ஒரு அறிவியல் துறையாகும். இந்தத் துறை வேதியியல் நுட்பங்கள், பகுப்பாய்வு மற்றும் செயற்கை வேதியியல் மூலம் உற்பத்தி செய்யப்படும் சிறிய மூலக்கூறுகளைப் பயன்படுத்தி உயிரியல் அமைப்புகளின் ஆய்வு மற்றும் கையாளுதலை உள்ளடக்கியது.  

உயிரி மூலக்கூறுகளின் வேதியியல் மற்றும் உயிரணுக்களுக்குள் மற்றும் இடையில் உள்ள உயிர்வேதியியல் பாதைகளின் ஒழுங்குமுறை ஆகியவற்றைப் படிக்கும் உயிர்வேதியியலுடன் பெரும்பாலும் குழப்பமடைந்தாலும், உயிரியல் கேள்விகளுக்கு தீர்வு காண வேதியியல் கருவிகளைப் பயன்படுத்துவதில் கவனம் செலுத்துவதன் மூலம் வேதிஉயிரியல் தனித்துவமாக உள்ளது.  

ஒப்பீட்டளவில் புதிய அறிவியல் துறையாகக் கருதப்பட்டாலும்,"வேதிஉயிரியல்" என்ற சொல் 20 ஆம் நூற்றாண்டின் முற்பகுதியில் இருந்து பயன்பாட்டில் உள்ளது.மேலும் 19 ஆம் நூற்றாண்டின் முற்பகுதியில் இருந்து அறிவியல் கண்டுபிடிப்பில் வேர்களைக் கொண்டுள்ளது. 'வேதிஉயிரியல்' என்ற சொல் 1907 ஆம் ஆண்டு அலோன்சோ இ. டெய்லரால் "நொதித்தல்" என்ற தலைப்பில் வெளியிடப்பட்ட ஒரு புத்தகத்தில் ஆரம்பகால தோற்றத்தைக் காணலாம்.பின்னர் ஜான் பி. லீத்ஸின் 1930 ஆம் ஆண்டு "வேதியியல் உயிரியலின் பிறப்பு பற்றிய ஹார்வியன் சொற்பொழிவு" என்ற கட்டுரையில் பயன்படுத்தப்பட்டது.இருப்பினும், இந்த சொல் எப்போது முதலில் பயன்படுத்தப்பட்டது என்பது தெளிவாகத் தெரியவில்லை.  

ஃபிரெட்ரிக் வோஹ்லரின் 1828 ஆம் ஆண்டு யூரியாவின் தொகுப்பு, உயிரியலை முன்னேற்ற செயற்கை வேதியியலின் பயன்பாட்டிற்கான ஒரு ஆரம்ப எடுத்துக்காட்டு. உயிரியல் சேர்மங்களை கனிம தொடக்கப் பொருட்களுடன் ஒருங்கிணைக்க முடியும் என்றும், உயிர்ச்சத்து பற்றிய முந்தைய கருத்தை பலவீனப்படுத்தலாம் என்றும், அல்லது கரிம சேர்மங்களை உற்பத்தி செய்ய 'உயிருள்ள' மூலாதாரம் தேவை என்றும் இது காட்டுகிறது.வோலரின் பணி பெரும்பாலும் கரிம வேதியியல் மற்றும் இயற்கை தயாரிப்பு தொகுப்பு ஆகியவற்றின் வளர்ச்சியில் கருவியாகக் கருதப்படுகிறது, இவை இரண்டும் நவீன வேதியியல் உயிரியலில் பெரும் பங்கு வகிக்கின்றன.  

19 ஆம் நூற்றாண்டின் பிற்பகுதியில் மனித லுகோசைட்டுகளின் செல்லுலார் உள்ளடக்கங்களை ஆராய்ந்த ஃபிரெட்ரிக் மிஷரின் பணி, 'நியூக்ளின்' கண்டுபிடிப்புக்கு வழிவகுத்தது, இது பின்னர் டிஎன்ஏ என மறுபெயரிடப்பட்டது.புரோட்டீஸ் செரிமானம் மூலம் லுகோசைட்டுகளின் கருவில் இருந்து நியூக்ளினை தனிமைப்படுத்திய பிறகு, மிஷர் நியூக்ளினின் கலவையை தீர்மானிக்க தனிம பகுப்பாய்வு மற்றும் கரைதிறன் சோதனைகள் போன்ற வேதியியல் நுட்பங்களைப் பயன்படுத்தினார்.இந்த வேலை டிஎன்ஏவின் இரட்டை-ஹெலிக்ஸ் கட்டமைப்பை வாட்சன் மற்றும் கிரிக் கண்டுபிடித்ததற்கான அடித்தளத்தை அமைக்கும்.  

வேதியியல் உயிரியலில் அதிகரித்து வரும் ஆர்வம் இந்தத் துறைக்கு அர்ப்பணிக்கப்பட்ட பல பத்திரிகைகளுக்கு வழிவகுத்தது. 2005 இல் உருவாக்கப்பட்ட நேச்சர் கெமிக்கல் பயாலஜி,மற்றும் 2006 இல் உருவாக்கப்பட்ட ஏசிஎஸ் கெமிக்கல் பயாலஜி, ஆகியவை இந்தத் துறையில் மிகவும் பிரபலமான இரண்டு பத்திரிகைகளாகும். அவற்றின் தாக்க காரணிகள் முறையே 14.8 மற்றும் 4.0 ஆகும்.
# உயிர்ப்புள்ளியல்

## உயிர்ப்புள்ளியல்
உயிரியல் புள்ளியியல் (சில நேரங்களில் உயிரியல் அளவியல் என்று குறிப்பிடப்படுகிறது) என்பது புள்ளிவிவரங்களின் ஒரு கிளையாகும், இது உயிரியல் அறிவியலில் உள்ள பல்வேறு தலைப்புகளுக்கு புள்ளிவிவர முறைகளைப் பயன்படுத்துகிறது, மருத்துவ மருத்துவம் மற்றும் பொது சுகாதார பயன்பாடுகளில் கவனம் செலுத்துகிறது  

இந்தத் துறையானது பரிசோதனைகளின் வடிவமைப்பு, சோதனை மற்றும் கண்காணிப்பு தரவுகளின் சேகரிப்பு மற்றும் பகுப்பாய்வு மற்றும் முடிவுகளின் விளக்கம் ஆகியவற்றை உள்ளடக்கியது.  

### வரலாறு

#### உயிரியல் புள்ளிவிவரங்கள் மற்றும் மரபியல்

- ஆராய்ச்சி திட்டமிடல்
- ஆராய்ச்சி கேள்வி
- கருதுகோள் வரையறை
- மாதிரி எடுத்தல்
- பரிசோதனை வடிவமைப்பு
- தரவு சேகரிப்பு

### பயன்பாடுகள்

- பொது சுகாதாரம்
- அளவு மரபியல்
- வெளிப்பாடு தரவு
- பிற ஆய்வுகள்
# கருவளர்ச்சியியல்


## கருவளர்ச்சியியல்
கருவளர்ச்சியியல் என்பது கருவின் வளர்ச்சி நிலைகளை பற்றி ஆராயும் அறிவியல் ஆகும். மேலும் கர்ப்ப காலத்தில் முக்கிய மைல்கற்கள் ஆன நிலைகளை விளக்குவது ஆகும்.  

### நிலைகள்

#### வாரங்கள் 1-4:
கருவுற்ற முட்டை கருப்பையில் பொருத்தப்பட்டு, கரு அதன் மூளை, முதுகுத் தண்டு மற்றும் இதயத்தை வளர்க்கத் தொடங்குகிறது.  

#### வாரங்கள் 5-8:
இதயம், சிறுநீரகங்கள் மற்றும் கல்லீரல் போன்ற உறுப்புகள் உருவாகத் தொடங்குகின்றன, மேலும் சிறிய கைகள் மற்றும் கால்களைப் போன்ற மூட்டு மொட்டுகள் தோன்றும்.  

#### வாரங்கள் 9-12:
கரு ஒரு கருவாக மாறுகிறது, மேலும் முக அம்சங்கள் மேலும் வரையறுக்கப்படுகின்றன. கரு சிறிய அசைவுகளைச் செய்ய முடியும்.
# கொள்ளைநோயியல்

## கொள்ளைநோயியல்
உயிர்களுக்கு அதிக தீங்கு விளைவிக்க கூடிய நோய்களை பற்றி படிக்கும் அறிவியல் பிரிவுக்கு கொள்ளைநோயியல் ஆகும். மேலும் கொள்ளைநோயியல் என்பது நோய்கள், அவற்றின் பரவல் மற்றும் அவற்றைக் கட்டுப்படுத்துவது பற்றி படிக்கும் மருத்துவத் துறையாகும்.இது தொற்றுநோய்களின் காரணங்கள், பரவல், நிகழ்வு மற்றும் அவை எவ்வாறு உருவாகி பரவுகின்றன என்பதை ஆய்வு செய்கிறது.
# குவாண்டம் உயிரியல்

## குவாண்டம் உயிரியல்
குவாண்டம் உயிரியல் என்பது இயற்பியலின் கிளாசிக்கல் விதிகளால் துல்லியமாக விவரிக்க முடியாத உயிரியலின் அம்சங்களுக்கு குவாண்டம் இயக்கவியல் மற்றும் தத்துவார்த்த வேதியியலின் பயன்பாடுகளைப் பற்றிய ஆய்வு ஆகும். அடிப்படை குவாண்டம் தொடர்புகளைப் புரிந்துகொள்வது முக்கியம், ஏனெனில் அவை உயிரியல் அமைப்புகளில் அடுத்த நிலை அமைப்பின் பண்புகளை தீர்மானிக்கின்றன.  

பல உயிரியல் செயல்முறைகள் ஆற்றலை வேதியியல் மாற்றங்களுக்குப் பயன்படுத்தக்கூடிய வடிவங்களாக உள்ளது, மேலும் அவை குவாண்டம் இயந்திர இயல்புடையவை ஆகும். இத்தகைய செயல்முறைகள் வேதியியல் எதிர்வினைகள், ஒளி உறிஞ்சுதல், உற்சாகமான மின்னணு நிலைகளின் உருவாக்கம், தூண்டுதல் ஆற்றலின் பரிமாற்றம் மற்றும் ஒளிச்சேர்க்கை, காட்சி உணர்தல், வாசனை மற்றும் செல்லுலார் சுவாசம் போன்ற வேதியியல் செயல்முறைகளில் எலக்ட்ரான்கள் மற்றும் புரோட்டான்கள் (ஹைட்ரஜன் அயனிகள்) பரிமாற்றம் ஆகியவற்றை உள்ளடக்கியது. மேலும், குவாண்டம் உயிரியல் குவாண்டம் இயந்திர விளைவுகளின் வெளிச்சத்தில் உயிரியல் தொடர்புகளை மாதிரியாக்க கணக்கீடுகளைப் பயன்படுத்தலாம். குவாண்டம் உயிரியல் அற்பமற்ற குவாண்டம் நிகழ்வுகளின் செல்வாக்கில் அக்கறை கொண்டுள்ளது, இது உயிரியல் செயல்முறையை அடிப்படை இயற்பியலுக்குக் குறைப்பதன் மூலம் விளக்கப்படும், இருப்பினும் இந்த விளைவுகள் ஆய்வு செய்வது கடினமாக இருக்கலாம்.
# நாரிழையம்


## நாரிழையம்
நாரிழையம் (Fiber) என்பது பல்வேறு வகையான மெல்லிய, நீளமான நூல்களின் பொதுவான சொல்லாகும். இது இயற்கையாக (காய்கறிகள், பழங்கள்) அல்லது செயற்கையாக (கண்ணாடி, பிளாஸ்டிக்) உற்பத்தி செய்யப்படலாம். உணவுப் பொருட்களில் இது செரிமானத்திற்கு உதவுவதோடு, செயற்கையான ஃபைபர்கள் (Fiber) இணைய இணைப்பு போன்ற தொழில்நுட்பங்களில் பயன்படுத்தப்படுகின்றன.  

### வகைகள்

#### **இயற்கை நாரிழையம் (Natural Fiber)**

- காய்கறிகள், பழங்கள் மற்றும் தானியங்களில் காணப்படும் நார்ச்சத்து.
- செரிமான ஆரோக்கியத்திற்கு உதவுகிறது

#### **செயற்கை நாரிழையம் (Synthetic Fiber)**

- கண்ணாடி (Fiberglass) மற்றும் பிளாஸ்டிக் போன்ற பொருட்களிலிருந்து தயாரிக்கப்படுகிறது.
- தொழில்நுட்பத்தில், ஃபைபர் ஆப்டிக் கேபிளிங் (Fiber Optic Cabling) போன்ற இணைய இணைப்புகளுக்குப் பயன்படுகிறது.
-
# போலிக்கால்கள் (சூடபோடியம்)


## போலிக்கால்கள் (சூடபோடியம்)
போலிக்கால்கள் (சூடபோடியம்) என்பவை அமீபா போன்ற உயிரினங்கள் நகர்வதற்கும், உணவைப் பெறுவதற்கும் தற்காலிகமாக உருவாக்கும் தசை நீட்சிகள் ஆகும். இவை உடலின் எந்தப் பகுதியிலிருந்தும் விரல் போன்ற வடிவத்தில் நீண்டு, புரோட்டோபிளாசம் இதன் உள்ளே பாய்வதால் இயங்குகின்றன.  

### தோற்றம் மற்றும் செயல்பாடு:
போலிக்கால்கள் உடலின் வெளிப்புறத்தில் எக்டோபிளாசம் நீண்டு வருவதால் உருவாகின்றன. இந்த நீட்சி வழியாக உடற்பிளாசம் பாயும்போது, அமீபா அந்த திசையை நோக்கி நகர்கிறது.  

### பயன்பாடு:
இவை முக்கியமாக இரண்டு பணிகளுக்குப் பயன்படுத்தப்படுகின்றன:  

#### நகர்தல்:
அமீபா ஓர் இடத்திலிருந்து மற்றொரு இடத்திற்கு நகர உதவுகின்றன.  

#### உணவு உட்கொள்ளல்:
உணவைப் பிடித்து அவற்றை உட்கொள்வதற்கு உதவுகின்றன.  

### உட்கரு:
போலிக்கால்கள் உருவாவதற்கு அமீபாவின் நடுவில் உள்ள உட்கரு முக்கியமானது. இது இல்லாமல் அமீபாவால் இயங்கவோ அல்லது உயிர்வாழவோ முடியாது.
# சிறுநீர்க்குழாய்கள்


## <mark>சிறுநீர்க்குழாய்கள்</mark>
<mark>சிறுநீர்க்குழாய்கள் என்பது சிறுநீரகத்திலிருந்து சிறுநீர்ப்பைக்கு சிறுநீரைக் கொண்டு செல்லும் இரண்டு மெல்லிய குழாய்கள் ஆகும்.</mark> ஒவ்வொரு சிறுநீரகத்திலும் ஒன்று வீதம் மொத்தம் இரண்டு சிறுநீர்க்குழாய்கள் உள்ளன. இவை சிறுநீரை சிறுநீர்ப்பைக்கு கொண்டு சென்று, சிறுநீர்ப்பையில் அடைப்பு ஏற்படாமல் தடுக்கின்றன.  

### செயல்பாடும் கட்டமைப்பும்

- **செயல்பாடு:** சிறுநீரகங்களில் உருவாகும் சிறுநீரை சிறுநீர்ப்பைக்கு கொண்டு செல்வது இதன் முக்கிய பணி.
- **அமைப்பு:** ஒவ்வொரு சிறுநீர்க்குழாயின் மேல் பகுதி அடிவயிற்றிலும், கீழ் பாதி இடுப்புப் பகுதியிலும் அமைந்துள்ளது.
- **நீளம்:** சராசரியாக, ஒரு வயது வந்தவருக்கு சிறுநீர்க்குழாயின் நீளம் முதல் அங்குலம் வரை இருக்கும்

### பொதுவான பிரச்சனைக

  - **சிறுநீர்க்குழாய் அடைப்பு:** சிறுநீரகக் கற்கள் அல்லது வேறு காரணங்களால் இந்த குழாய்களில் அடைப்பு ஏற்பட்டால், சிறுநீரின் ஓட்டம் தடைபட்டு, சிறுநீரகத்தை சேதப்படுத்தலாம்.
  - **சிறுநீர்க்குழாய் கற்கள்:** சிறுநீரகத்தில் உருவாகும் கற்கள் கீழ் நோக்கி நகர்ந்து சிறுநீர்க்குழாயில் அடைப்பை ஏற்படுத்தி கடுமையான வலியை உண்டாக்கும்.
  - **சிறுநீர்க் குழாய் இரத்த ஒழுக்கு:** சிறுநீர்க்குழாயிலிருந்து இரத்தம் கசிதல் மற்றும் சிறுநீர் கழிக்கும்போது சிரமம் ஏற்படுவது இதன் அறிகுறிகளாகும்.
# மூச்சுக்குழாய்

## மூச்சுக்குழாய்
மூச்சுக்குழாய் என்பது கீழ் சுவாசக் குழாயில் உள்ள ஒரு பாதை அல்லது காற்றுப்பாதை ஆகும், இது நுரையீரலுக்குள் காற்றைக் கடத்துகிறது.  

### கட்டமைப்பு
மூச்சுக்குழாய் (மூச்சுக்குழாய்) கரினாவில் இரண்டு முக்கிய அல்லது முதன்மை மூச்சுக்குழாய்களாகப் பிரிக்கிறது, இடது மூச்சுக்குழாய் மற்றும் வலது மூச்சுக்குழாய். மூச்சுக்குழாய் கரினா ஸ்டெர்னல் கோணத்தின் மட்டத்திலும் ஐந்தாவது தொராசி முதுகெலும்பிலும் (ஓய்வில்) அமைந்துள்ளது.  

### செயல்பாடு
சுவாசிக்கப்படும் காற்றை நுரையீரலின் செயல்பாட்டு திசுக்களான ஆல்வியோலிக்கு எடுத்துச் செல்வதற்கு மூச்சுக்குழாய் செயல்படுகிறது, இது ஆல்வியோலி என்று அழைக்கப்படுகிறது. நுரையீரலில் உள்ள காற்றுக்கும் நுண்குழாய்களில் உள்ள இரத்தத்திற்கும் இடையிலான வாயு பரிமாற்றம் ஆல்வியோலர் குழாய்கள் மற்றும் ஆல்வியோலியின் சுவர்களில் நிகழ்கிறது. ஆல்வியோலர் குழாய்கள் மற்றும் ஆல்வியோலி முதன்மையாக எளிய செதிள் எபிட்டிலியத்தைக் கொண்டிருக்கின்றன, இது ஆக்ஸிஜன் மற்றும் கார்பன் டை ஆக்சைடை விரைவாகப் பரப்ப அனுமதிக்கிறது.
# நிணநீர் குழாய்


நிணநீர் குழாய் (அல்லது நிணநீர் நாளம்) என்பது ஒரு பெரிய நிணநீர் நாளமாகும், இது சப்கிளாவியன் நரம்புகளில் ஒன்றில் நிணநீரை காலி செய்கிறது.  

### மனித உடலில் இரண்டு நிணநீர் நாளங்கள்

- வலது நிணநீர் நாளம்
- தொராசிக் குழாய்.

#### வலது நிணநீர் நாளம்
இது வலது மேல் மூட்டு, மார்பின் வலது பக்கம் மற்றும் தலை மற்றும் கழுத்தின் வலது பகுதிகளிலிருந்து நிணநீரை வெளியேற்றுகிறது.  

#### தொராசிக் நாளம்
இது இடது சப்கிளாவியன் மற்றும் இடது உள் கழுத்து நரம்புகளுக்கு இடையில் இடது பிராச்சியோசெபாலிக் நரம்புக்கு சுற்றோட்ட அமைப்பில் நிணநீரை வெளியேற்றுகிறது.
# தசைநார்


தசைநார் என்பது உடம்பில் உள்ள தசைகளை எலும்புகளுடன் இணைக்கும் கடினமான பகுதிகளான, நார்ச்சத்து திசு ஆகும், இது தசை சுருக்க சக்தியை எலும்புகளுக்கு மாற்ற உதவுகிறது.  

தசைநார்கள் எலும்புகளை ஒன்றோடொன்று இணைக்கும் தசைநாண்களிலிருந்து வேறுபட்டவை, அவை மூட்டுகளுக்கு நிலைத்தன்மையை அளிக்கின்றன. "தசைநார்" என்ற சொல்லானது தசைநாண் (tendon) அல்லது தசைநார் (ligament) ஆகிய இரண்டையும் குறிக்கலாம்
# எஸ்.ஆர்.எம்., மருத்துவக் கல்லூரி

## எஸ்.ஆர்.எம்., மருத்துவக் கல்லூரி

### நிறுவப்பட்டது :
2005  

### நிறுவன வகை:
தனியார்  

### இணைப்பு பல்கலைக்கழகம்:
எஸ்ஆர்எம் அறிவியல் & தொழில்நுட்ப நிறுவனம்  

### முகவரி:
எஸ்ஆர்எம் மருத்துவக் கல்லூரி, எஸ்ஆர்எம் நகர், காட்டாங்குளத்தூர், சென்னை, தமிழ்நாடு - 603203  

### அதிகாரப்பூர்வ வலைத்தளம்
https://www.srmist.edu.in/medical-college-hospital-research-centre/  

### தொடர்பு:
044-4743-2350
# ரே ஆஃப் ஹோப்


***ரே ஆஃப் ஹோப்*** (*Ray of Hope (2024 film))* என்பது 2024 ஆம் ஆண்டு வெளியான கனடிய ஆவணப்படமாகும். இதை நிக்கி கோல், ரியான் சிங் ஆகியோர் இயக்கினர். இந்த படம், ஈழப் போரின்போது தன் குழந்தைப் பருவத்தில் தப்பி பிறகு, போரால் பாதிக்கப்பட்ட மற்றவர்களுக்கு ஆதரவளிப்பவராக ஆன தமிழ்-கனடியப் பெண்ணான ராதிகா சிற்சபையீசனின் வாழ்க்கைப் பயணத்தை விவரிக்கிறது. இந்த கதை தமிழ் சமூகத்திற்குள் மீண்டுவருதல், வெற்றியின் கதைகளைக் கூறுவதாக உள்ளது.  

2024 நவம்பரில், படத்தின் எழுத்துப்படி அகாதமி திரைப்பட ஆவணக் காப்பகத்தின் சேகரிப்பில் சேர்க்கப்பட்டது.  

## சுருக்கம்
இந்த ஆவணப்படம், ஐந்து வயதில் இலங்கையில் நடந்த ஆயுத மோதலில் இருந்து தப்பி கனடாவில் குடியேறிய ராதிகா சிற்சபையீசன் என்பவரைப் பற்றியதாக உள்ளது. வளர்ந்த பிறகு, போரினால் பாதிக்கப்பட்டவர்களுக்கான வாதாடுபவராக அவர் மாறுகிறார். தமிழ் சமூகத்திற்குள் மீண்டுவருதல், மீள்தன்மை பற்றிய பரந்த கதைகளுடன் தனது தனிப்பட்ட அனுபவங்களைக் கூறுகிறார்.  

## தயாரிப்பு
*ரே ஆஃப் ஹோப்* ஆவணப்படத்தை ரியான் சிங் புரொடகசன்ஸ் லிமிடெட் தயாரித்துள்ளது. இந்தப் படத்தில் ராதிகா சிற்சபையீசன், சுதா சண்முகராஜா, மாயா டி'எலியா, காலின்ஸ் பேரின்பநாயகம் ஆகியோர் நடித்துள்ளனர். இதன் படப்பிடிப்பு புலம்பெயர் தமிழ் மக்களின் அனுபவங்களுடன் தொடர்புடைய பல்வேறு இடங்களில் நடந்தது.  

## வெளியீடு
இந்த ஆவணப்படம் 2024 இல் திரையிடப்பட்டது. மேலும் பல திரைப்பட விழாக்களில் திரையிடப்பட்டது, அவற்றுள்:  

- ஹாமில்டன் பிளாக் திரைப்பட விழா: 25 மே 2024 அன்று திரையிடப்பட்டது.
- ரோம்ஃபோர்டு திரைப்பட விழா (ஐ.இ): மே 27, 2024 அன்று தமிழ் சமூகத்தால் ஏற்பாடு செய்யப்பட்ட கூடுதல் தனியார் திரையிடல்களுடன், திரையிடப்பட்டது.
- சர்வதேச கருப்பின பன்முகத்தன்மை திரைப்பட விழா: மே 30, 2024 அன்று டொராண்டோவில் உள்ள கீலே நூலகத்தில் திரையிடப்பட்டது.
- வயோமிங் சர்வதேச திரைப்பட விழா: 14 சூலை 2024 அன்று திட்டமிடப்பட்ட திரையிடல்.

கூடுதலாக, இந்தத் திரைப்படம் வார்டன், எக்ளிண்டன் ஆகிய திரையரங்குகளில் 2024 மே 10 முதல் மே 16 வரை நான்கு தினசரி காட்சிகளுடன் திரையரங்குகளில் ஓடியது.
# என்றி சுகீய்



**என்றி சுகீய்** (*Henry Skey*) என்பவர் இங்கிலாந்து நாட்டைச் சேர்ந்த ஓர் அளவாய்வாளர் ஆவார். 1836 முதல் 1914 ஆம் ஆண்டுகள் வரையிலான காலத்தில் இவர் வாழ்ந்தார். வானிலையாளராகவும் வானிலை ஆய்வாளராகவும் சமுகத்தில் இயங்கினார். 1860 ஆம் ஆண்டு தனது மூத்த சகோதரர் வில்லியம் சுகீயுடன் இங்கிலாந்திலிருந்து நியூசிலாந்திற்கு குடிபெயர்ந்தார். ஓய்வு பெறுவதற்கு முன்பு அரசாங்க நில அளவை அலுவலகத்தில் பணியாற்றினார். என்றி சுகீய் விஞ்ஞானி என்றி பாசிட் சுகீயின் தந்தையும் ஆவார்.  

1850 ஆம் ஆண்டுகளில் சுகீய் தனது முதல் திரவ கண்ணாடி தொலைநோக்கியை உருவாக்கினார். சுயாதீனமாக வேலை செய்தார். ஒரு கிண்ண பாதரசத்திலிருந்து 35-சென்டிமீட்டர் கண்ணாடியை உருவாக்கி, அது தெளிவான படங்களைத் தர முடியும் என்பதைக் காட்டினார். என்றி சுகீய் வாழ்ந்த ஒடாகோ மாகாணத்தில் பாதரசம் தங்கம் பிரித்தெடுப்பதற்குப் பயன்படுத்தப்பட்டதால், நியூசிலாந்தில் பாதரசம் இவருக்கு எளிதாகக் கிடைத்தது.  

1872 ஆம் ஆண்டு ஒடாகோ நிறுவனத்தின் கூட்டத்தில், தனது தொலைநோக்கி மாதிரியை எழுத்துப்பூர்வ விளக்கம் மற்றும் வரைபடங்களுடன் காட்டினார். இவரது தொலைநோக்கி ஒரு சமதள பிரதிபலிப்பானை உள்ளடக்கியது. இதனால் பார்வை வான் உச்சிக்கு மட்டுப்படுத்தப்படவில்லை. இது திரவ தொலைநோக்கிகளுக்கு உள்ள ஒரு பொதுவான பிரச்சினையாகும்.
# டேவிட் கிப்பிங்



**டேவிட் கிப்பிங்** (*David Kipping*) என்பவர் இங்கிலாந்து நாட்டைச் சேர்ந்த ஒரு வானிலையாளர். டேவிட் மேத்யூ கிப்பிங் என்ற பெயராலும் அறியப்படுகிறார். கொலம்பியா பல்கலைக்கழகத்தில் இணைப் பேராசிரியராக உள்ள இவர் அங்கு கூல் வேர்ல்ட்சு என்ற ஓர் ஆய்வகத்தை வழிநடத்துகிறார்.  

## வாழ்க்கைக் குறிப்பு
டேவிட் கிப்பிங் வார்விக்சயர் மாகாணத்தில் வளர்ந்தார். கேம்பிரிட்ச்சு பல்கலைக்கழகத்தில் படித்தார். அங்கு 2006 ஆம் ஆண்டில் முதுகலை பட்டமும், 2007 ஆம் ஆன்டில் இயற்கை அறிவியலில் முதுகலை பட்டமும் பெற்றார். பின்னர் 2011 ஆம் ஆண்டில் இலண்டன் பல்கலைக்கழக கல்லூரியில் இயற்பியல் மற்றும் வானியலில் முனைவர் பட்டம் பெற்றார்.  

## தொழில்
முனைவர் பட்டம் பெற்ற பிறகு, 2011 ஆம் ஆண்டு சுமித்சோனியன் நிறுவனத்தில் ஆறு மாதங்கள் முதுகலை பட்டதாரியாகப் பணியாற்றினார். பின்னர் 2011 முதல் 2015 ஆம் ஆண்டு வரை ஆர்வர்டு பல்கலைக்கழகத்தில் முதுகலை பட்டதாரியாகப் பணியாற்றினார். பின்னர் 2015 ஆம் ஆண்டு கொலம்பியா பல்கலைக்கழகத்தில் உதவிப் பேராசிரியராகச் சேர்ந்தார். 2016 ஆம் ஆண்டு, கிப்பிங் தனது ஆராய்ச்சி தலைப்புகளை பரந்த பொதுமக்களுடன் பகிர்ந்து கொள்ள கூல் வேர்ல்ட்சு என்ற வலையொளி அலைவரிசையை தொடங்கினார்.  

இங்கோ வால்ட்மேன் மற்றும் சுடீவ் ஃபோசி ஆகியோருடன் சேர்ந்து, கிப்பிங் 2009 ஆம் ஆண்டில் வெளி நிலவான எச்டி 80606பி (முன்னர் ரேடியல் வேகத்திலிருந்து அறியப்பட்டது) அதன் ஓம்பு நட்சத்திரத்தை கடத்துகிறது என்பதைக் கண்டுபிடித்தார்.  

2011 ஆம் ஆண்டில், கிப்பிங் கெப்லருடன் இணைந்து வெளி நிலவுகள் வேட்டை என்ற திட்டத்தை நிறுவினார். இது கெப்லர் விண்வெளி தொலைநோக்கியால் சேகரிக்கப்பட்ட தரவுகளைப் பயன்படுத்தி, வெளிநிலவுகளைத் தேடும் ஒரு திட்டமாகும். வெளி நிலவுகள், வெளி கோள்களின் இயற்கை செயற்கைக்கோள்கள், கெப்லர் விண்வெளி தொலைநோக்கி மூலம் சேகரிக்கப்பட்ட தரவுகளைப் பயன்படுத்தி மேற்கொள்ளப்படுகிறது.  

2019 ஆம் ஆண்டில், டேவிட் கிப்பிங் ஆலோ டிரைவ் எனப்படும் விண்வெளிப் பயண முறையை முன்மொழிந்தார்.
# சாக்புரா சட்டமன்றத் தொகுதி, இராசத்தான்


m  
**சாக்புரா சட்டமன்றத் தொகுதி** *(Shahpura Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. சாக்புரா, ஜெய்ப்பூர் ஊரக மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பூரா | இந்திய தேசிய காங்கிரசு</br> |  |
| 1977 | பைரு | ஜனதா கட்சி |  |
| 1980 | தேவி லால் | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | பரு லால் பைர்வா | rowspan=2 | பாரதிய ஜனதா கட்சி</br> |
| 1993 | கைலாசு மேக்வால் |  |  |
| 1998 | தேவி லால் பைர்வா | இந்திய தேசிய காங்கிரசு</br> |  |
| 2003 | இராம்ரதன் பைர்வா | பாரதிய ஜனதா கட்சி</br> |  |
| 2008 | மகாவீர் பிரசாத் மோச்சி | இந்திய தேசிய காங்கிரசு</br> |  |
| 2013 | கைலாசு சந்திர மேக்வால் | பாரதிய ஜனதா கட்சி</br> |  |
| 2018 | அலோக் பெனிவால் | சுயேச்சை |  |
| 2023 | இலாலாராம் பைர்வா | பாரதிய ஜனதா கட்சி</br> |  |

## தேர்தல் முடிவுகள்
### 2023
# டேனியல் நெகர்ஸ்


**டேனியல் நெகர்ஸ்** (*Daniel Negers*) ஓர் பிரெஞ்சுப் பேராசிரியர் ஆவார். இவர் தெலுங்கு மொழி மற்றும் கலாச்சாரம் குறித்து விரிவான ஆய்வு செய்துள்ளார். மேலும் தெலுங்கு அறிவை பிரெஞ்சு மொழியில் மொழிபெயர்த்துள்ளார். பிரெஞ்சு மாணவர்களுக்கு தெலுங்கு மொழியைக் கற்பித்தார்.  

டேனியல் நெகர்ஸ் பிரான்சின் பாரிசில் பிறந்தவர்.  

## தொழில் வாழ்க்கை
டேனியல் முதன்முதலில் 1970 களில் ஒரு சுற்றுலாப் பயணியாக இந்தியாவுக்கு வந்து, 1983 ஆம் ஆண்டில் இந்தியாவின் ஆந்திராவில் உள்ள பெத்தாபுரம் என்ற நகரத்திற்கு தனது மனைவியுடன் வந்து புர்ரகதை என்ற தெலுங்கு நாட்டுப்புற பாரம்பரியம் குறித்த கள ஆய் மேற்கொண்டார். தெலுங்குக் கலாச்சாரத்தின் மீதான ஆர்வத்தினால் உள்ளூர் மொழியைப் பேசவும் எழுதவும் கற்றுக்கொண்டார். ‘தேவதூள பிரம்மானந்தம்’ என்பவர் இவருக்கு பயிற்சி அளித்தார். பிரம்மானந்தம் இறந்த பிறகு, அவரது நண்பரான ‘அல்லாத ராமராவ்’ டேனியலின் ஆராய்ச்சியை முடிக்க உதவினார். இவரது ஆராய்ச்சியின் போது இவரது குடும்பம் பெத்தாபுரத்தில் தங்கியிருந்தது ‘புர்ரகதை’ குறித்த தனது புத்தகத்தை இந்த கலை குறித்த விழிப்புணர்வை பரப்புவதில் பெயர் பெற்ற நாசர் என்பவருக்கு அர்ப்பணித்தார்.  

பால்குரிகி சோமநாதர், குரஜாதா அப்பாராவ், ராயப்ரோலு சுப்பாராவ் மற்றும் ராவூரி பரத்வாஜ் போன்ற கவிஞர்களின் எழுத்துக்களையும் டேனியல் படித்தார். வேமனாவின் கவிதைகளை பிரெஞ்சு மொழியில் மொழிபெயர்த்தார். அவர் பிரெஞ்சு-தெலுங்கு அகராதியை எழுதினார்.  

நெதர்லாந்தின் தெலுங்கு சங்கம் அதன் உகாதி கொண்டாட்டங்களில், 2014 இல் இவரை கௌரவித்தது. 2015 ஆம் ஆண்டு விசாகப்பட்டினத்தில் நடைபெற்ற 11 வது ஆண்டு ‘லோக் நாயக் அறக்கட்டளை விருதுக’ள் வழங்கும் விழாவில் டேனியலுக்கு தெலுங்கு மொழி மற்றும் கலாச்சாரத்தை பரப்பியதற்காக 50,000 ரூபாய் விருது வழங்கப்பட்டது.
# சகாசுபூர் சட்டமன்றத் தொகுதி



**சகாசுபூர் சட்டமன்றத் தொகுதி** *(Jahazpur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பில்வாரா மாவட்டத்தில் அமைந்துள்ளது. சகாசுபூர், பில்வாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | மூல் சந்த் | இந்திய தேசிய காங்கிரசு</br> |  |
| 1977 | திரிலோக் சந்த் | ஜனதா கட்சி |  |
| 1980 | இரத்தன் லால் தம்பி | சுயேச்சை |  |
| 1985 | இந்திய தேசிய காங்கிரசு</br> |  |  |
| 1990 | சிவ்ஜி ராம் | ஜனதா தளம் |  |
| 1993 | இரத்தன் லால் தம்பி | சுயேச்சை |  |
| 1998 | இந்திய தேசிய காங்கிரசு</br> |  |  |
| 2003 | சிவ்ஜி ராம் மீனா | rowspan=2 | பாரதிய ஜனதா கட்சி</br> |
| 2008 |  |  |  |
| 2013 | தீரஜ் குர்சார் | இந்திய தேசிய காங்கிரசு</br> |  |
| 2018 | கோபி சந்த் மீனா | rowspan=2 | பாரதிய ஜனதா கட்சி</br> |
| 2023 |  |  |  |

## தேர்தல் முடிவுகள்
### 2023
# கிரெக் குயிக்கு


**கிரெக் குயிக்கு** (*Greg Quicke*) என்பவர் ஆத்திரேலிய நாட்டைச் சேர்ந்த பொழுதுபோக்கி வானியலாளர். வானியல் சுற்றுலா நடத்துபவர் மற்றும் எழுத்தாளர் என்றும் அறியப்படுகிறார். 2017 ஆம் ஆண்டு ஏப்ரல் மாதத்தில் தொடங்கி ஆத்திரேலிய ஒலிபரப்புக் கூட்டுத்தாபனம் மற்றும் பிரித்தானிய ஒலிபரப்புக் கூட்டுத்தாபனம் ஆகியவற்றின் நட்சத்திரக் காட்சி நேரடி தொலைக்காட்சி சிறப்பு நிகழ்ச்சிகளில் தோன்றியதன் மூலம் அறியப்பட்டார். விண்வெளி காண்டால்ஃப்' என்று செல்லப்பெயர் இவருக்குச் சூட்டப்பட்டது.  

ஆத்திரேலியாவின் ஆத்திரேலிய ஒலிபரப்புக் கூட்டுத்தாபன தொலைக்காட்சியில் குயிக் தனது சொந்த தொலைக்காட்சித் தொடரான விண்வெளிக்கு ஒரு நட்சத்திரப் பார்வையாளரின் வழிகாட்டி என்ற பத்து பாகங்ககள் நிகழ்ச்சியை ஒளிபரப்பினார்.  

கிரெக் குயிக்கு 2024 ஆம் ஆண்டு சூன் மாதம் 7 ஆம் தேதியன்று தனது 62 வயதில் இறந்தார்.
# மைக்கேல் செய்லிக்கு



**மைக்கேல் செய்லிக்கு** (*Michael Zeilik*) என்பவர் நியூ மெக்சிகோ பல்கலைக்கழகத்தில் வானியல் பேராசிரியராக இருந்தார். 1946 முதல் 2022 வரையிலான ஆண்டுகளில் வாழ்ந்தார். இவரது முக்கிய ஆராய்ச்சி ஆர்வங்கள் வெவ்வேறு அலைநீளங்களில் அயனியாக்கம் செய்யப்பட்ட விண்மீன்களுக்கு இடையேயான அணு ஐதரசனின் ஒரு பகுதியான ஐதரசன் II பகுதி, இரட்டை நட்சத்திர அமைப்பில் காந்தச் செயற்பாடு காரணமாக ஒளி மாறுபடும் நட்சத்திரங்கள், புவெப்லோ மக்களின் வான் தொல்பொருளியல் என்பவையாகும். இவர் ஒரு காலத்தில் உலகில் அதிகம் விற்பனையான வானியல் பாடப்புத்தகங்களையும் எழுதினார். அவற்றில் பின்வருவன அடங்கும்:  

1. வானியல்: பரிணாம வளர்ச்சியடைந்து வரும் பிரபஞ்சம்
1. கருத்தியல் வானியல்
1. வானியல் & வானியற்பியல் அறிமுகம்
# இரஃபேல் பாசில்லர்



**இரஃபேல் பாசில்லர்** (*Rafael Bachiller*) என்பவர் எசுப்பானியா நாட்டு வானியலாளரும் அறிவியல் தொடர்பாளரும் ஆவார். இவர் 1957 ஆம் ஆண்டு மாட்ரிட்டு நகரத்தில் பிறந்தார். இரஃபேல் பாசில்லர் கார்சியா என்ற பெயராலும் அறியப்படுகிறார். மாட்ரிட்டின் இராயல் வானாய்வகத்தின் இயக்குநராகவும், தேசிய வானியல் ஆய்வகத்தின் இயக்குநராகவும் உள்ளார். எசுப்பானியாவின் இராயல் அகாடமி முனைவர்கள் அமைப்பின் உறுப்பினராகவும் எசுப்பானிய பன்னாட்டு வானியல் ஒன்றியத்தின் தேசிய பிரதிநிதியாகவும் உள்ளார். மேலும், இவர் தேசிய வானியல் ஆணையத்தின் செயலாளராகவும், ஐரோப்பிய தெற்கு ஆய்வகம் மற்றும் மில்லிமீட்டர் கதிரியக்க வானியல் நிறுவனம் போன்ற பன்னாட்டு நிறுவனங்களின் இயக்குநர்கள் குழுவில் எசுப்பானியாவின் பிரதிநிதியாகவும் உள்ளார்.  

நட்சத்திர பரிணாம வளர்ச்சியின் ஆரம்ப கட்ட இளம் சூரிய நட்சத்திரங்களைக் கண்டுபிடித்ததற்கும், கோள்களின் நெபுலாக்களில் மூலக்கூறு வாயுவின் தன்மைக்கும் இரஃபேல் பாச்சிலர் பெயர் பெற்றார். இவரது வெளியிடப்பட்ட படைப்புகள் 20000 எண்ணிக்கைக்கும் மேற்பட்ட மேற்கோள்களைப் பெற்றுள்ளன. பல புத்தகங்களை வெளியிட்டுள்ளார். எல் முண்டோ செய்தித்தாளில் தொடர்ந்து எழுதுகிறார். 2023 ஆம் ஆண்டில் எசுப்பானிய தேசிய ஆராய்ச்சி மன்றத்தில் மற்றும் பாங்கோ பில்பாவ் விசுகாயா அர்செண்டரியோ அறக்கட்டளையின் அறிவியல் தொடர்பு பரிசு உட்பட, அவரது வெளியீட்டு நடவடிக்கை பணிக்காக பல பரிசுகளைப் பெற்றுள்ளார்.  

வானியல்-உயிரியல் துறைகளில் தெளிவான பணிகள் செய்துள்ள இவர் அறிவியலைப் பொதுமக்களுக்கு எடுத்துரைக்கும் பணியும் செய்து வருகிறார்.
# மியர்சு லாங்சுட்ரெத்து



**மியர்சு லாங்சுட்ரெத்து** (*Miers Longstreth*) என்பவர் ஓர் அமெரிக்க வணிகர். 1819 ஆம் ஆண்டு மார்ச்சு மாதம் 15 ஆம் தேதியன்று பிறந்தார். மருத்துவர் என்றும் வானியலாளர் என்றும் தேசிய அறிவியல் அகாடமியின் நிறுவன உறுப்பினர் எனவும் பன்முகங்களில் அறியப்படுகிறார். மியர்சு பிசர் லாங்சுட்ரெத்து என்ற பெயராலும் அறியப்படுகிறார்.  

மியர்சுலாங்சுட்ரெத்து பிலடெல்பியா நகரத்தில் பிறந்தார். கிளெர்மாண்ட்டு அகாடமியிலும் பின்னர் எம்.எல். அர்ல்பர்ட்டின் கிளாசிக்கல் அகாடமியிலும் படித்து 1833 ஆம் ஆண்டில் பட்டம் பெற்றார். பள்ளியை விட்டு வெளியேறி ஒரு வன்பொருள் கடையில் வேலை செய்து, 1840 ஆம் ஆண்டில் அந்நிறுவனத்தின் முழு உறுப்பினரானார். இருப்பினும், 1837 ஆம் ஆண்டின் முற்பகுதியில், பென்சில்வேனியா பல்கலைக்கழகத்தின் மருந்தியல் கல்லூரியில் விரிவுரைகளில் கலந்து கொண்டார். 1856 ஆம் ஆண்டில் பல்கலைக்கழகத்தின் மருத்துவத் துறையில் மருத்துவப் பட்டம் பெற்றார்.  

தற்செயலாக, இவரது மனைவியின் வீட்டிற்கு அடுத்ததாக ஒரு புதிய நண்பர்கள் பள்ளி நிறுவப்பட்டது.  
அந்தப் பள்ளியில் ஒரு வானியல் ஆய்வகம் இருந்தது. அதைப் பயன்படுத்த மியர்சு லாங்சுட்ரெத்து அழைக்கப்பட்டார். விரைவில் தனக்கென ஒரு 5 அங்குல துளை தொலைநோக்கி, ஒரு வானியல் அளவைக் கருவி மற்றும் ஒரு வானியல் கடிகாரம் ஆகியனவற்றை சொந்தமாக்கிக் கொண்டார். இந்தக் கருவிகளைக் கொண்டு, சந்திரனின் நிலைக்கான அப்போது ஏற்றுக்கொள்ளப்பட்டிருந்த வாய்ப்பாடுகளில் ஒரு முரண்பாட்டைக் கண்டறிந்து, அவற்றை "லாங்சுட்ரெத்து சந்திர வாய்ப்பாடு" என்று மேம்படுத்தினார். இது பெஞ்சமின் பியர்சால் பெயரிடப்பட்டது மற்றும் அமெரிக்க கடல்சார் பஞ்சாங்கத்தில் உடனடியாகப் பயன்படுத்தப்பட்டது. தனது வாழ்நாள் முழுவதும் நண்பர்கள் சங்கத்தின் அர்ப்பணிப்புள்ள உறுப்பினராக இருந்தார்.